CELEX: 31993D0052
Language: hr
Date: 1992-12-21 00:00:00
Title: 93/52/EEZ: Odluka Komisije od 21. prosinca 1992. o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti

03/Sv. 029
            
            
               HR
            
            
               Službeni list Europske unije
            
            
               78
            
         31993D0052
   
               L 013/14
            
            
               SLUŽBENI LIST EUROPSKE UNIJE
            
            
               21.12.1992.
            
         
      ODLUKA KOMISIJE
   
   od 21. prosinca 1992.
   o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti
   (93/52/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama (1) unutar Zajednice, a posebno njezin Prilog A, poglavlje 1.II,
   budući da je, u Ujedinjenoj Kraljevini, Irskoj, Nizozemskoj, Belgiji, Luksemburgu i Saveznoj Republici Njemačkoj i određenim regijama Francuske, bruceloza (B. melitensis) bolest koja podliježe obveznom prijavljivanju u najmanje pet posljednjih godina; budući da u tim zemljama niti jedan slučaj nije službeno potvrđen najmanje pet posljednjih godina i cijepljenje je zabranjeno najmanje posljednje tri godine; budući da stoga treba evidentirati da ispunjavaju zahtjeve iz Priloga A, poglavlja 1.II točke 1.(b);
   budući da se nadalje gore navedene države članice ili regije obavezuju da će poštovati odredbe iz Priloga A, poglavlja 1.II točke 2.; budući da se stoga tim državama članicama i regijama treba dodijeliti status službeno slobodan od bruceloze (B. melitensis);
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Države članice i regije iz priloga I. i II. udovoljavaju uvjetima Direktive 91/68/EEZ, Prilog A, poglavlje 1.II točke 1. (b).
   Članak 2.
   Države članice i regije iz priloga I. i II. priznaju se kao službeno slobodne od bruceloze (B. melitensis).
   Članak 3.
   Ova je Odluka upućena državama članicama.
   
      Sastavljeno u Bruxellesu 21. prosinca 1992.
      
         
            Za Komisiju
         
         Ray MAC SHARRY
         
         
            Član Komisije
         
      
   
   
      (1)  SL L 46, 19.2.1991., str. 19.
   PRILOG I.
   DRŽAVA ČLANICA
   
               —
            
            
               Ujedinjena Kraljevina,
            
         
               —
            
            
               Savezna Republika Njemačka,
            
         
               —
            
            
               Irska,
            
         
               —
            
            
               Luksemburg,
            
         
               —
            
            
               Belgija,
            
         
               —
            
            
               Nizozemska.
            
         PRILOG II.
   REGIJE
   U Francuskoj: Ain, Aisne, Allier, Ardennes, Aube, Charente, Charente-Maritime, Cjer, Côte-d’Or, Côtes-d’Amor, Creuse, Dordogne, Doubs, Eure, Eure-et-Loire, Finistère, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Pariz, Seine-Maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d’Oise.